
			Beste iragarki ofizial batzuk

			INDUSTRIA, TRANTSIZIO ENERGETIKO ETA JASANGARRITASUNAREN SAILA

			4733

			IRAGARKIA, Ingurumen Administrazioaren zuzendariarena, zeinaren bidez argitara ematen baitira Euskal Autonomia Erkidegoan ingurumen-baimen bateratuak eta ingurumen-baimen bakarrak emateko ebazpenak.

			Euskadiko Ingurumen Administrazioaren abenduaren 9ko 10/2021 Legeak ingurumen-baimen bateratuaren edo ingurumen-baimen bakarraren mende jartzen du titulartasun publiko nahiz pribatuko jarduera eta instalazioen ustiapena, baldin eta I.A eranskinean edo I.B eranskinean, hurrenez hurren, jasotako jardueraren bat egiten bada.

			Abenduaren 9ko 10/2021 Legearen 23.a) artikuluak ezartzen duenez, ingurumen-inpaktuaren adierazpena edo ingurumen-inpaktuaren txostena, hala badagokio, ingurumen-baimen bateratuaren edo ingurumen-baimen bakarraren parte izango dira, eta bi erabakiak administrazio-egintza berean emango dira.

			Abenduaren 9ko 10/2021 Legearen 41.4 artikuluaren arabera, ingurumen-baimen bateratua osorik argitaratuko da Euskal Herriko Agintaritzaren Aldizkarian eta Euskal Autonomia Erkidegoko ingurumen-organoaren egoitza elektronikoan. Ingurumen-baimen bakarra, aldiz, Euskal Autonomia Erkidegoko ingurumen-organoaren egoitza elektronikoan argitaratuko da.

			Kutsaduraren Prebentzio eta Kontrol Integratuaren Legearen testu bategina onartzen duen abenduaren 16ko 1/2016 Legegintzako Errege Dekretuaren 24.3 artikuluan xedatzen duenez, autonomia-erkidegoek beren aldizkari ofizialetan argitaratuko dituzte ingurumen-baimen bateratuak emateko, funtsean aldatzeko edo berrikusteko administrazio-ebazpenak, eta ebazpena argitaratzen duen iragarkian zein instalaziori eragiten dion adieraziko dute.

			Abenduaren 9ko 10/2021 Legearen 69. artikuluak ezartzen duenez, ingurumen-ebaluazioko prozedurei amaiera ematen dieten ebazpenak dagokion aldizkari ofizialean eta ingurumen-organoaren egoitza elektronikoan argitaratuko dira.

			Legezko aurreikuspen hori betez, iragarki honen bidez:

			Lehenengoa.– Eranskinean zerrendatutako administrazio-ebazpenak Euskal Herriko Agintaritzaren Aldizkarian argitaratzen dira.

			Bigarrena.– Jakinarazten da testu osoak Euskal Autonomia Erkidegoko Administrazio Publikoaren egoitza elektronikoan argitaratuta daudela, eta dokumentuen lokalizatzailearen bidez kontsulta daitezkeela, helbide honetan:

			https://euskadi.eus/lokalizatzailea

			Vitoria-Gasteiz, 2026ko urriaren 27a.

			Ingurumen Administrazioaren zuzendaria,

			NICOLAS GARCIA-BORREGUERO URIBE.

			

			ERANSKINA

			Ingurumeneko sailburuordearen Ebazpena, zeinaren bidez berrikusten baita Tubos Reunidos Group, S.L.U. enpresak Valle de Trápaga-Trapagarango fabrikan (Bizkaia) sustatutako beroan ijezteko instalazioari emandako AAI00068 kodeko ingurumen-baimen bateratua.

			Espediente-zk.: AAI00068_REV_2025_001.

			Lokalizatzailea: J0D0Z-T8RKA-02D8.

			Ingurumeneko sailburuordearen Ebazpena, zeinaren bidez berrikusten baita Tubacex Tubos Inoxidables, S.A.U. enpresak Amurrioko (Araba) lantegian sustatutako hotzean ijeztearen bidez soldadurarik gabeko altzairu herdoilgaitzezko hodiak fabrikatzeko jarduerarako emandako AAI00238 kodeko ingurumen-baimen bateratua.

			Espediente-zk.: AAI00238_REV_2025_001.

			Lokalizatzailea: J0D0Z-T8RK9-XR0K.

			Ingurumeneko sailburuordearen Ebazpena, zeinaren bidez berrikusten baita Laminados Losal, S.A. enpresak Gernika-Lumon (Bizkaia) sustatutako beroan ijezteko instalazioari emandako AAI00283 kodeko ingurumen-baimen bateratua.

			Espediente-zk.: AAI00283_REV_2025_001.

			Lokalizatzailea: J0D0Z-T8RPV-K6T5.

